**Tiedote KOSKI-pääkäyttäjille ja koulutustoimijan vastuukäyttäjille 3.9.2019**

Hyvät KOSKI-pääkäyttäjät ja koulutustoimijan vastuukäyttäjät!

Ohessa tiedotettavia asioita KOSKI-tiedonsiirtoihin ja tietojen tallentamiseen liittyen. Tiedottaviin asioihin liittyvissä ja muissa kysymyksissä olkaa tuttuun tapaan yhteydessä KOSKI-palveluosoitteeseen (koski@opintopolku.fi).

Tiedote lähetetään poikkeuksellisesti myös koulutustoimijan vastuukäyttäjille, sillä joiltakin oppilaitoksilta puuttuu vielä KOSKI-pääkäyttäjä(t). Pyytäisimmekin, että kävisitte myöntämässä KOSKI-pääkäyttäjäoikeudet tarvittaville henkilöille mahdollisimman pian. Suositus on, että jokaisella oppilaitoksella olisi vähintään yksi KOSKI-pääkäyttäjä, mutta jokainen koulutustoimija voi asettaa pääkäyttäjät haluamallaan tavalla. Ohjeet KOSKI-palveluun liittyvään käyttäjähallintaan: <https://confluence.csc.fi/pages/viewpage.action?pageId=72811519>. Ohjeesta löytyy myös linkki ohjeistukseen siitä, miten henkilö kutsutaan Opintopolun virkailijakäyttäjäksi, jos henkilöä ei vielä löydy Opintopolusta.

Ks. myös KOSKI-tiedonsiirtoprotokollan muutoshistoria: <https://github.com/Opetushallitus/koski/blob/master/tiedonsiirtoprotokollan_muutoshistoria.md>.

”KOSKI-data - vertailuaineistoja ja tiedonhyödyntäjien raportteja”-sivu, jonne kerätään kaikki tiedonhyödyntäjien (Tilastokeskus, rahoituksen laskenta jne) KOSKI-datan pohjalta tuottamat raportit sekä vertailut muihin tietolähteisiin: <https://confluence.csc.fi/pages/viewpage.action?pageId=85036904>.

**1. Kaikille yhteiset asiat**

**”KOSKI-data - vertailuaineistoja ja tiedonhyödyntäjien raportteja”-sivu:** KOSKI-wikiin on tullut uusi sivu, ”KOSKI-data - vertailuaineistoja ja tiedonhyödyntäjien raportteja”- sivu,johon kerätään jatkossa kaikki KOSKI-datan tiedonhyödyntäjien (Tilastokeskus, rahoituksen laskenta jne.) KOSKI-datan pohjalta tuottamat raportit sekä vertailut muihin tietolähteisiin. Sivu löytyy osoitteesta: <https://confluence.csc.fi/pages/viewpage.action?pageId=85036904>. Sivulla olevia raportteja suositellaan käytettävän oman organisaation datan laadun tarkkailemiseen ja parantamiseen.

**2. Lukiokoulutus**

**Tilastokeskuksen ”Lukiokoulutuksen opiskelijat”-tilastoaineisto KOSKI-palvelusta lokakuussa 2019:** Tilastokeskuksen ”Lukiokoulutuksen opiskelijat”-tilastoaineisto muodostetaan lokakuussa 2019 Tilastokeskuksen myöhemmin ilmoittamana päivänä. Tähän liittyen 13.9.2019 klo 9.30-10.30 pidettävässä KOSKI-klinikassa keskitytään siihen, miten oikein siirrettyjen lukiokoulutuksen tietojen tulisi näkyä KOSKI-palvelussa ja miten KOSKI-raporttikäyttöliittymästä (<https://virkailija.opintopolku.fi/koski/raportit>) löytyvää tarkistusraporttia voi käyttää tietojen tarkistamiseen. Suosittelemme koulutustoimijoiden lukiokoulutuksen tiedonsiirroista vastaavia henkilöitä osallistumaan kyseiseen klinikkaan ja jo etukäteen tarkistamaan lukiokoulutuksen opiskeluoikeuksien tietoja hyödyntäen yllä mainittua raporttia niin, että KOSKI-datassa ei ole kyseisen tilastoaineiston näkökulmasta virheitä tai puutteita (eli niin, että aktiivisten lukiokoulutuksen opiskeluoikeuksien määrä on oikea ja että näihin on tallennettu suoritetut oppiaineet, kurssit sekä niiden arvosanat oikein). Tähän liittyen rahoituksen laskenta on luvannut tuottaa rahoituksessa käytettävien tunnuslukujen osalta tilastoraportin KOSKI-datasta jonkin syyskuun 2019 päivän tilanteen osalta. Raportti julkaistaan yllä mainitulla ”KOSKI-data - vertailuaineistoja ja tiedonhyödyntäjien raportteja”- sivulla.

**3. Perusopetus**

**Rahoituksen laskennan tuottama tilastoraportti KOSKI-datasta:** Yllä mainitun lukiokoulutuksen tilastoraportin lisäksi rahoituksen laskenta on luvannut tuottaa vastaavan raportin perusopetuksen osalta. Raportti julkaistaan ”KOSKI-data - vertailuaineistoja ja tiedonhyödyntäjien raportteja”- sivulla.

Terveisin,

KOSKI-tiimi